open-index/open-wikipedia-markdown huggingface dataset:
פרוטון אינספירה

**פרוטון אינספירה** (במלאית: **Proton Inspira**) היא מכונית משפחתית גדולה מתוצרת יצרנית הרכב המלזית PROTON Holdings  אשר יוצרה במלזיה בין השנים 2010–2015.

## מאפיינים
* שם הדגם "Inspira" נגזר מהמילה "Inspiration", בתרגום מאנגלית לעברית: "הַשׁרָאָה".
* דגם "פרוטון אינספירה" נבנה בשיתוף פעולה עם התאגיד הרב-לאומי מיצובישי מוטורס העוסק בייצור כלי רכב שמרכזו ומטה פעילותו נמצא בעיר טוקיו שביפן והתבסס על דגם מיצובישי לנסר. רוב מכלולי הדגם כולל המנוע נלקחו מה"מיצובישי לנסר".
* 4 דלתות.
* 5 נוסעים.
* מנוע קדמי.
* מנועי בנזין: 1.8 ליטר, 2.0 ליטר.
* סוג הנעה: הנעה קדמית 4x2.
* קיבולת מכל דלק - 59 ליטר.

### תאוצות
* תאוצה בין 0–100 היא 10.0 שניות (דגם מנוע 1.8 ליטר משודך לתמסורת ידנית).
* תאוצה בין 0–100 היא 11.4 שניות (דגם מנוע 1.8 ליטר משודך לתמסורת אוטומטית).
* תאוצה בין 0–100 היא 10.5 שניות (דגם מנוע 2.0 ליטר משודך לתמסורת אוטומטית).

## גלריה

קובץ:2011 Proton Inspira 2.0P in Cyberjaya, Malaysia (01).jpg | "פרוטון אינספירה", שנת 2011
קובץ:2011 Proton Inspira 2.0P in Cyberjaya, Malaysia (02).jpg | "פרוטון אינספירה", שנת 2011
קובץ:2012 Proton Inspira 2.0 Premium 4-door sedan (19699612942).jpg | "פרוטון אינספירה", שנת 2012
קובץ:Proton Inspira front.JPG | "פרוטון אינספירה"
קובץ:Proton Inspira (rear) in Kota Kinabalu, Malaysia.jpg | "פרוטון אינספירה"
קובץ:Proton Inspira (rear) in Damansara, Malaysia.JPG | "פרוטון אינספירה"
קובץ:Inspira engine.jpg | "פרוטון אינספירה" - מבט למנוע



קובץ:2015 National Day Parade, Kuala Lumpur AB5.JPG | - ניידות משטרה מסוג "פרוטון אינספירה" בקואלה לומפור בירת מלזיה


## ראו גם
* פרוטון ג'וארה
* פרוטון ארנה
* פרוטון פוטרה
* פרוטון ווירה
* פרוטון סאוי
* פרוטון ווג'ה

## קישורים חיצוניים

* 
* פרוטון - אתר היצרן (proton.com)

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-2010
קטגוריה:כלי רכב המורכבים במלזיה
מועדון הרכיבה פייסל

**מועדון הרכיבה פייסל** (בערבית: "**نادي الفيصل للفروسية**") הוא מועדון רכיבה על סוסים ומסעדה הנמצאים בשכונת א-רימאל שבעזה.

עד יולי 2010 המועדון היה מועדון הסוסים היחיד בשטחי רצועת עזה. עם זאת החלה מ־2010 התחרות בתחום גוברת מכיוון שכ־120 מאמנים ואישים הגיעו לעשות שיעורים מזדמנים לתושבי המקום וכן אנשים המגיעים לטייל עם סוס בשטחי הרצועה. 

למועדון יש שני מסלולים, באורך של כ־40 מטר וכן השני באורך שעומד בתקן הבינלאומי שדורש כ־60 מטר. סוסים מיובאים דרך מנהרות ההברחה לרצועה.

על פי העיתון האוסטרלי "The Age", המסעדה של המועדון היא "המקום להיראות עבור האליטה המתבגרת בעזה". המועדון נוהג להגיש בירה בווארית שאינה אלכוהולית בפני קהל שנחשב לצעיר, חלק מהמעמד העליון ברצועה ולרוב גם חילוני.

ברשות הפלסטינית קיימת גם חוות סוסים הנקראת בפי המקומיים "חוות הסוסים של אבו אל-האשם" בה מלמדים כ־5 מדריכים, לומדים כ־83 חניכים וגרים כ־23 סוסים הנמצאת גם היא בשטחי הרצועה וכן מועדון הרכיבה תורמוס עיא ומועדון סוסים יריחו שנמצאים בגדה המערבית. 

על פי העיתון הבריטי "הגרדיאן", המועדון הוא חלק מסדרת אתרי פנאי ויוקרה בעזה בהם קניון עזה, מסעדת Roots Club, הכפר התיירותי ביסאן סיטי, פארק המים המשוגע ועוד.

## קישורים חיצוניים

* 

## הערות שוליים

קטגוריה:א-רימאל: מבנים
קטגוריה:רצועת עזה: תיירות
קטגוריה:רכיבה
קטגוריה:רצועת עזה: ספורט
סאביולובסקי

**סאביולובסקי** (ברוסית: **Савёловский район**) הוא נפה של המחוז הצפוני של העיר הפדרלית מוסקבה שברוסיה. שטחה הוא 2.7 קמ"ר ואוכלוסייתה מונה 59,586 תושבים (נכון ל-2020).

הנפה קיבלה את שמה מתחנת הרכבת סביולובסקי שנמצאת בנפה השכנה בוטירקה.

קטע מכביש טבעת התחבורה השלישית עובר לאורך הגבול הדרומי של הנפה. על גבול הנפה נמצאות תחנות המטרו "סביולובסקאיה" ו"דמיטרובסקאיה", לא רחוק נמצאת גם תחנת "דינמו".
## אתרים ראויים לציון
*  מרכז קניות סאביולובסקי 
* כנסיית סנט מיטרופן מוורונז' 
* מועדון המפעל "סבובודה" 
* מלון Brighton

## קישורים חיצוניים

* 

קטגוריה:מוסקבה: נפות
Tattle Tales

***Tattle Tales*** הוא אלבום האולפן השני של הראפר האמריקאי 6ix9ine. האלבום יצא לאור ב-4 בספטמבר 2020 על ידי חברת התקליטים Create Music Group. מתוך האלבום ארבעה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 6ix9ine
קטגוריה:אלבומים באנגלית
קטגוריה:אלבומי היפ הופ
ג'ון סנואוהה

**ג'ון סנואוהה** (ביפנית: **瀬上 純**; נולד ב-2 באוגוסט 1970 במיאגי) הוא מלחין וגיטריסט יפני שידוע בעיקר כמלחין מוזיקה למשחקי מחשב.

## ביוגרפיה
ג'ון סנואוהה נולד במיאגי בשנת 1970. הוא החל לנגן בפסנתר בגיל 3. כאשר הוא היה בן 12 המשפחה עברה לפנמה, בגיל 15 הוא התחיל לנגן גיטרה והקים להקה שהתפרקה לאחר מספר שנים.

בשנת 1993 ג'ון סנואוהה סיים לימודי כלכלה באוניברסיטה והחל לעבוד כמלחין בחברת SEGA. הוא כתב מוזיקה לרוב המשחקים של "סוניק הקיפוד" והחל משנת 1998 עבד עבור "Sonic Adventure". במהלך הקלטות הוא הכיר מספר מוזיקאים והם החליטו להקים להקה "Crush 40".

בעקבות הקמת הלהקה שהחבר הנוסף שלה התגורר בסן פרנסיסקו, ג'ון סנואוהה עבר לקליפורניה. גם בהיותו בארצות הברית הוא המשיך לעבוד ב-SEGA במקביל להשתתפותו בלהקה Crush 40.

בשנת 2005 סנואוהה הקליט אלבום עם זמרת יפנית שהופץ ביפן בלבד. הוא היה חבר של צוות 38 מלחינים שעבדו על מוזיקה ל"Super Smash Bros. Brawl" והוא כלל במשחק מחשב זה גם מספר שירים של להקת Crush 40.

בשנת 2009 סנואהה היה המלחין הראשי למוזיקה עבור "Sonic and the Black Knight".

בסוף שנת 2009 הוא לראשונה הוציא אלבום סולו.

בשנת 2011 הוא הופיע במספר הופעות של הלהקה וגם התמנה למלחין ראשי של "Sonic Generations".

בשנת 2018 הוא כתב מוזיקה ל-"Super Smash Bros. Ultimate".

## קישורים חיצוניים

* 

קטגוריה:מלחינים יפנים
קטגוריה:גיטריסטים
קטגוריה:יפנים שנולדו ב-1970
לוסיאן פיסארו

**לוסיאן פיסארו** (באנגלית: **Lucien Pissarro**; 20 בפברואר 1863 – 10 ביולי 1944) היה צייר נוף, מדפיס, חרט עץ ומעצב ספרים. עד 1890 עבד בצרפת, אך לאחר מכן התגורר בבריטניה.

## ביוגרפיה
פיסארו נולד ב־20 בפברואר 1863 בפריז. הוא היה הבכור מבין שבעה ילדים; בנם של הצייר האימפרסיוניסטי קאמי פיסארו ואשתו ז'ולי. הוא למד אצל אביו. כמו אחיו ז'ורז' ופליקס, הוא בילה את שנותיו המעצבות כשהוא מוקף על ידי אמנים עמיתים של אביו, כמו קלוד מונה ופייר-אוגוסט רנואר, שהגיעו לביתו של פיסארו. הוא הושפע מז'ורז' סרה ופול סיניאק.

הוא ביקר בבריטניה לראשונה בשנים 1870–1871 במהלך מלחמת צרפת–פרוסיה. הוא שב לצרפת בשנים 84–1883 ובשנת 1890 התיישב לצמיתות בלונדון.

ב־10 באוגוסט 1892 התחתן בריצ'מונד עם האמנית אסתר פיסארו (אסתר לוי בן שושן). ב-8 באוקטובר 1893 נולדה ילדתם היחידה, אורובידה קאמי פיסארו. אורובידה גם הפכה לאמנית. בשנת 1894 ייסד את ההוצאה לאור Eragny וניהל אותה עם אשתו והדפיס ספרים עד לסגירתה בשנת 1914.

פיסארו נקשר לוולטר סיקרט ברחוב פיצרוי, ובשנת 1906 הפך לחבר במועדון האמנות החדש, הוא היה ממקימי קבוצת קמדן טאון שיזם סיקרט.

בשנים 1913–1919 צייר נופים של דורסט, וסטמורלנד, דבון, אסקס, סורי וסאסקס.

בשנת 1916 הפך פיסארו לאזרח בריטי.

בשנת 1919 הקים את קבוצת מונארו עם ג'יימס בוליבר מנסון כמזכיר בלונדון ומזכיר נוסף היה בפריז, במטרה להציג אמנים בהשראת הציירים האימפרסיוניסטים, קלוד מונה וקאמי פיסארו. הקבוצה התפרקה שלוש שנים לאחר מכן.

בשנים 1922–1937 צייר באופן קבוע בדרום צרפת, ושילב יציאות לציור לדרבישייר, דרום ויילס ואסקס.

בשנים 1934–1944 הציג באקדמיה המלכותית בלונדון.

הוא נפטר ב־10 ביולי 1944, בהווד, דורסט.

## גלריה

File:Lucien Pissarro - L’Eucalyptus.jpg | האקליפטוס
File:Lucien Pissarro dans un intérieur.jpg | בבית
File:Lucien-pissarro-Girl picking flowers.jpg | קוטפת הפרחים
File:Pastoral scene by Lucien Pissarro.jpg | רגע רומנטי
File:Lucien Pissarro - The Stour at Stratford St Mary, Colchester.jpg | נוף בסטרטפורד
File:Lucien pissarro, interno dello studio, 1887.jpg | בסטודיו
File:Lucien Pissarro - Portrait of Esther.jpg | דיוקן של אסתר, אשת הצייר
File:Lucien Pissarro Brookleton Yulgreave.jpg | נוף אנגלי



## קישורים חיצוניים

* 
* 

## הערות שוליים

קטגוריה:ציירים בריטים
קטגוריה:בריטים שנולדו ב-1863
קטגוריה:בריטים שנפטרו ב-1944
קטגוריה:מונצחים בשלט כחול של ארגון המורשת האנגלית
ויקיפדיה הבוסנית

**ויקיפדיה הבוסנית** (בבוסנית: **Wikipedia na bosanskom jeziku**) היא גרסה של ויקיפדיה בשפה הבוסנית.

נכון ל-ב  ישנם בו  ערכים ו- משתמשים פעילים.

המיזם החל ב-12 בדצמבר 2002 והערך הראשון היה מתמטיקה.

השפה הבוסנית משתמשת בכתב לטיני וקירילי, אך בניגוד לוויקיפדיה הסרבית, ויקיפדיה הבוסנית אינה מאפשרת לקוראים לבחור את סוג הכתב בו הוא מעוניין באמצעות כרטיסייה בצד העליון של המאמר.

ב-17 בפברואר 2007, חברי הקהילה קיימו את מפגש הוויקי הראשון שלהם בסרייבו. באותה שנה התקיים מפגש נוסף ואחריו התקיימו מפגשים בשנים 2008 ו-2011.

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2002
בוסנית
קטגוריה:בוסניה והרצגובינה: תרבות
פורפיריה כחולה

**פורפיריה כחולה** המכונה גם **פורפיריה אפריקנית** (שם מדעי: *Porphyrio madagascariensis*) היא מין של עוף מים בסוג פורפיריה שבמשפחת הרליתיים, המצויה באפריקה שמדרום לסהרה, מדגסקר, ומצרים. בעבר נחשבה פורפיריה זו לתת-מין של פורפיריה מערבית, אך הופרדה למין עצמאי.

בישראל היא נחשבה בעבר למזדמנת נדירה, אך כיום הרחיבה את תפוצתה ואף נצפתה מקננת באזור ים המלח.

## טקסונומיה ואטימולוגיה
בעבר סווגה לצד מיני פורפיריה אחרים כתת-מין תחת הפורפיריה המערבית, אך מחקרים הובילו לפיצול הקומפלקס לשישה מינים נפרדים; אם כי לא כל הרשימות מכירות בפיצול.

שם הסוג *Porphyrio* מגיע במקור מיוונית עתיקה מהמילה *πορφύρα (porphura)*, שמשמעותה סגול. שם המין הספציפי *madagascariensis* מרמז על תפוצת המין, הכוללת את מדגסקר.

זהו מין מונוטיפי, כלומר לא תוארו תת-מינים שונים.

## תיאור
הפורפיריה כחולה היא עוף גדול ומרשים. אורכה 38–46 ס"מ, עם אורך כנף ממוצע של 251 מ"מ אצל הזכר ו-243 מ"מ אצל הנקבה; ומשקל ממוצע של 636 גרם אצל הזכר ו-556 גרם אצל הנקבה. בדומה לשאר הפורפיריות היא מאסיבית וכחולה עם מקור אדום ענק ורגליים אדומות עצומות בעלות אצבעות ארוכות. הזוויגים דומים בניצויים, אך הנקבה קטנה במעט.

בשל שונות מסוימת בניצוי מופעי ביניים עלולים להקשות על זיהוייה ממיני פורפיריה קרובים בתחומי החפיפה של התפוצה. סימני הזיהוי הטובים עבור פרטים בוגרים הם צבע ירוק זיתי בגב, שכמות, ובזנב; צבע כחול עמוק בנוצות הכנף החיצוניות, וצבע אדום-ורדרד בוהק ואחיד לכל אורך הרגל.

## אקולוגיה

### אזורי מחיה וקינון
הפורפיריה מקננות על גדות, בסבך צמחי מים ועשבים ליד מקורות מים מתוקים ולעיתים גם מים מליחים. הן חיות בזוגות מונוגמיות או בקבוצות קטנות. מספר אוכלוסיות של הפורפיריה נפגעו מייבוש ביצות וזיהום מקווי מים, אך המין עצמו אינו מצוי בסכנת הכחדה.

### תזונה
היא אוכלת כל הניזונה מגידולים וזרעים וכן מחרקים, יצורים קטנים נוספים ודגים.

## קישורים חיצוניים

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ון לאת'אם
קטגוריה:רליתיים
קטגוריה:ארץ ישראל: רליתיים
קטגוריה:בוטסואנה: עופות
יחסי אינדונזיה – בוסניה והרצגובינה

**יחסי אינדונזיה–בוסניה והרצגובינה** מתייחסים ליחסים הדו-צדדיים של בוסניה והרצגובינה ואינדונזיה. היחסים הדו-צדדיים הונעו בתחילה על ידי אנושיות וסולידריות דתית. כאומה עם האוכלוסייה המוסלמית הגדולה ביותר, האינדונזים היו המומים מהטיהור האתני נגד בוסניאקים מוסלמים במהלך מלחמת בוסניה, והתארגנו וגייסו עזרה באופן מיידי. התמיכה האינדונזית בבוסניה והרצגובינה נעה בין איסוף תרומות, שליחת כוחות שמירת שלום תחת האו"ם, לבניית מסגד.

## היסטוריה
היחסים הדיפלומטיים בין בוסניה והרצגובינה לאינדונזיה החלו ב-20 במאי 1992, כאשר אינדונזיה הכירה בבוסניה והרצגובינה בעקבות התפרקות יוגוסלביה. אינדונזיה גם תרמה למאמצי שלום וביטחון על ידי שליחת כוחות שמירת שלום במדינה בשנים 1992–1996 תחת כוח ההגנה של האו"ם (UNPROFOR). המשקיפים הצבאיים מאינדונזיה הובלו על ידי נשיא אינדונזיה סוסיליו באמבאנג יודהויונו, שהיה אז בריגדיר גנרל, והיה המשקיף הצבאי הראשי תחת UNPROFOR בבוסניה והרצגובינה בשנים 1995–1996. ממשלת בוסניה והרצגובינה הקימה את שגרירותה בג'קרטה בשנת 1998. בתקופה 1994–2010 העניין האינדונזי בבוסניה והרצגובינה התנהל באמצעות שגרירות אינדונזית בבודפשט, ולבסוף הוקמה השגרירות האינדונזית בסרייבו ב-10 בנובמבר 2010. בשנת 2001 סייעה אינדונזיה בבניית אחד המסגדים הגדולים של סרייבו, מסגד איסתקלל, שנחנך על ידי שר הדתות האינדונזי בספטמבר 2001.

## ביקורים רמי דרג
נשיא אינדונזיה סוהארטו ביקר בסרייבו במרץ 1995. משלחת של הפרלמנט האינדונזי של MPR ביקרה בבוסניה והרצגובינה במאי 2000. בספטמבר 2001 ביקר השר האינדונזי לענייני דתות, אמר אגיל אל מונאואר, בעיר הבירה סרייבו, כדי לחנוך את מסגד "איסטיקלל" בעזרת אינדונזיה. הנשיא מגוואטי סוקרנופוטרי ביקר גם הוא בסרייבו בספטמבר 2002. בדצמבר 2004 ביקר שר החוץ מלאדן איווניץ' באינדונזיה. ב-15–16 במרץ 2007 ביקר בסרייבו שר החוץ האינדונזי, חסן וירודה.

## יחסי סחר והשקעה
הסחר הדו-צדדי בין בוסניה והרצגובינה ואינדונזיה הוא זעיר והוערך ב-1.5 מיליון דולר בשנת 2008. היצוא האינדונזי כולל בעיקר קקאו, רהיטים, חיטה ומוצרי חיטה, עץ ושטיחים, לעומת זאת, היבוא כוללים מוצרי חשמל, מכונות וציוד מכני מבוסניה והרצגובינה.

## נציגויות דיפלומטיות
* אינדונזיה מחזיקה בבוסניה והרצגובינה שגרירות בסרייבו.
* בוסניה והרצגובינה מחזיקה באינדונזיה שגרירות בג'קרטה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עמותת צימאון

ממוזער|שלמה ארצי, מייסד העמותה
**עמותת צימאון**, שנוסדה ב-2002, פועלת לצמצום פערים חברתיים ולחיזוק אוכלוסיות חלשות, בדגש על ילדים ונוער בסיכון ומבקשי מקלט מהפריפריה הגאוגרפית והחברתית. צימאון הוקמה בידי האמן שלמה ארצי ובת זוגו מיכל חלד. חלד התמנתה לאחרונה ליו"ר העמותה, לאחר שניהלה אותה מהקמתה. כל חברות העמותה והוועד המנהל פועלות בהתנדבות, במקביל לפעילות המתנדבות.

על פי אתר גיידסטאר, מטרות העמותה הן:
* מתן סיוע לילדים ולצעירים במצבי מצוקה בתחומי החברה, הרווחה, העבודה, החינוך והבריאות.
* תמיכה בשירותים התנדבותיים קיימים ופיתוח פרויקטים חדשים לצמצום הפערים הסוציו-אקונומיים.
* יצירת שיתוף פעולה בין הארגונים הקיימים.

## פרויקטים עיקריים
### צימאון לצמיחה
תוכנית רב שנתית המלווה צעירים בגילאי 18–26. התוכנית מתחילה במכינה הקדם צבאית באור יהודה, ונמשכת לאורך השירות הצבאי ולאחר השחרור מצה"ל.

צוות התוכנית כולל את סגל המכינה, מנטורים לתקופת הצבא ולאחריה, ומגוון יועצים המסייעים למשתתפים להגשים את שאיפותיהם המקצועיות ובמקביל להיות מעורבים ופעילים בקהילה.

### צימאון להצלחה
תוכנית הפועלת משנת 2006 ומציעה לצעירים בסיכון גבוה ליווי אישי ותמיכה כוללת שיסייעו להם לרכוש השכלה, מקצוע וכישורי חיים לטובת עתיד מוצלח ובטוח.

בבסיס התוכנית קשר הדוק עם מתנדב מבוגר ומנוסה, המלווה את המשתתף ומסייע במימון לימודים לתואר אקדמי, רכישת מקצוע, ליווי למציאת תעסוקה, טיפול בגוף ובנפש, ושיפור והעצמה של כישורי חיים.

### צימאון לחיבוק
תוכנית המיועדת לילדי מבקשי המקלט בארץ וכוללת העשרה לילדי אבו גידה, בית ספר של הקהילה האריתראית הקניית מקצוע לצעירים והעצמת נשים.

בנוסף, תומכת התוכנית בקבוצת רצים מקצועיים, המתאמנים לאולימפיאדה. בקבוצה חברים ישראלים ומבקשי מקלט, המקדמים ילדים ונוער באמצעות הספורט.

### שבט איתן בשכונת שפירא בתל אביב
צימאון פעלה מספר שנים בשבט הצופים הממוקם בשכונת שפירא בתל אביב. בעקבות השינויים הדמוגרפיים בשכונה, הפך איתן לשבט הצופים היחיד בארץ הפונה לילדי פליטים ומהגרים. חניכי השבט היו מבין מובילי המחאה נגד גירוש ילדי העובדים הזרים ומשפחותיהם ב-2019.

בנוסף למימון פעילות השבט, עמותת צימאון סייעה בהפעלת מועדונית לחניכים. בשנת 2013 עברה הפעילות בשבט מצימאון להנהגה המקומית.

### גבעת אולגה בחדרה
אימוץ המרכז הקהילתי בשכונת גבעת אולגה בחדרה היה הפרויקט הראשון של העמותה והתקיים בשנים 2002–2014. העמותה תמכה בספריה, במרכז מוזיקה ובסטודנטים שמתנדבים בשכונה במסגרת מלגה. מ-2014 פועל הפרויקט תחת ההנהגה המקומית.

בעבר הפעילה העמותה גם את פרויקט "ילקוט לכל ילד" שתרם ילקוטים וציוד לבתי ספר לילדים משכבות חלשות.

## קישורים חיצוניים
* 

* 

## הערות שוליים

צימאון
קטגוריה:שלמה ארצי
יחסי אינדונזיה – הונג קונג

**יחסי אינדונזיה–הונג קונג** הם היחסים דו-צדדיים בין הונג קונג לאינדונזיה.

## יחסים רשמיים
אינדונזיה מחזיקה קונסוליה כללית בהונג קונג הממוקמת במפרץ Causeway, האי הונג קונג. להונג קונג אוטונומיה מלאה בניהול קשריה החיצוניים במגוון רחב של תחומים מתאימים, כולל היבטים מסחריים, חברתיים ותרבותיים. משרד הכלכלה והסחר בשל הונג קונג בג'קרטה מייצג את הונג קונג באינדונזיה.

## יחסי סחר
אינדונזיה הייתה שוק הייצוא השביעי בגודלו של הונג קונג בשנת 2015, ואילו הונג קונג הייתה שוק היצוא ה-15 בגודלו של אינדונזיה בשנת 2015. הונג קונג העסיקה 1.4% משוק הייצוא האינדונזי, ואילו אינדונזיה תרמה 2.3% מנתוני הונג קונג.

## אינדונזים בהונג קונג
האינדונזים מהווים את קבוצת המיעוט האתני השנייה בגודלה בהונג קונג, המונה 102,100, השנייה בלבד לפיליפינים. כמעט כל האינדונזים בהונג קונג הם אלו שמגיעים לחוזי העסקה לזמן מוגבל כעוזרי פנים זרים. עובדים אינדונזים בהונג קונג מהווים 2.4% מכלל העובדים האינדונזים מעבר לים.

## אירועים
במהלך מהומות אינדונזיה במאי 1998, התקפות על אינדונזים סיניים עוררו רגשות בקרב קבוצות אתניות סיניות בהונג קונג. כתגובה, מנהיג המפלגה הדמוקרטית בהונג קונג, מרטין לי, מתח ביקורת על הנושא במכתב רשמי לנשיא אינדונזיה בי.ג'יי חביבי. עם מדיניות עצמאית מסין, ממשלת הונג קונג הגישה מחאה לממשלת אינדונזיה ואיימה לגרש פועלים אינדונזיים בהונג קונג. האיום לא הגיע לידי מימוש לבסוף.

## ביקורים רשמיים
בשנת 2017 הגיע נשיא אינדונזיה, ג'וקו וידודו, להונג קונג ב-30 באפריל לביקור רשמי בן יומיים. הוא התקבל בברכה על ידי ראש הרשות המבצעת של הונג קונג לאונג צ'אן-יינג בבית הממשלה בהונג קונג ב-1 במאי. בין שתי הממשלות נחתם מזכר הבנות בנושא שיתוף פעולה תרבותי והצהרה משותפת על שיתוף פעולה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה–לאוס

**יחסי אינדונזיה–לאוס** הם היחסים הדו-צדדיים בין אינדונזיה ללאוס. יחסים דיפלומטיים כוננו בשנת 1957. אינדונזיה תמכה וקיבלה בברכה את חברות לאוס באיגוד מדינות דרום-מזרח אסיה (ASEAN) ב-23 ביולי 1997. לאוס ואינדונזיה הסכימו לשפר את היחסים כדי להתמקד בבחינת הפוטנציאל של שתי המדינות לשיתוף פעולה בסחר ובהשקעות. שתי המדינות הביעו רצון להגיע להסכמים נוספים הנוגעים לביטחון, תיירות, ספורט, הובלה אווירית וחינוך.

## היסטוריה
היחסים בין אינדונזיה ללאוס גדלו משמעותית מאז שהפך לאוס לחברה ב-ASEAN בשנת 1997. אינדונזיה הייתה אחת המדינות החברות ב-ASEAN שתמכו בהכללת לאוס בארגון.

## יחסי סחר
המסחר בין אינדונזיה ללאוס עלה בשנתיים בשיעור של 300 אחוזים; מ-9.9 מיליון דולר בשנת 2011 ל-27 מיליון דולר בשנת 2012.

## נציגויות דיפלומטיות
* אינדונזיה מחזיקה בלאוס שגרירות בוויינטיאן.
* לאוס מחזיקה באינדונזיה שגרירות בג'קרטה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מצרים–סרביה

**יחסי מצרים–סרביה** הם יחסי החוץ בין מצרים לסרביה.

## סקירה כללית
שתי המדינות מקיימות יחסים דיפלומטיים שנוסדו בין ח'דיבות מצרים לממלכת סרביה בשנת 1908. בדצמבר 1955 ביקר יוסיף ברוז טיטו במצרים, ובשנת 1956 קיבל גמאל עבד אל נאצר אזרחות כבוד בבלגרד.

מצרים נמנעה במהלך ההצבעה על קבלת קוסובו לאונסק"ו.

## יחסים כלכליים
בשנת 2012 היצוא מסרביה למצרים הסתכם ב-19.859 מיליון דולר והיבוא הסתכם ב-13.385 מיליון דולר.

## נציגויות דיפלומטיות
* מצרים מחזיקה בסרביה שגרירות בבלגרד.
* סרביה מחזיקה במצרים שגרירות בקהיר.

## ראו גם
* יחסי מצרים–קוסובו

## הערות שוליים

קטגוריה:ערכים ללא קטגוריות פיזיות - יחסי חוץ
אסתר פיסארו

**אסתר בנשושן פיסארו** (באנגלית: **Esther Bensusan Pissarro**;  הייתה ציירת, ליטוגרפית, מעצבת ומוציאה לאור בריטית.

## ביוגרפיה
אסתר לוי בן שושן לסוחר יהודי לונדוני. היא למדה בבית הספר לאמנות של קריסטל פאלאס.

ב־10 באוגוסט 1892 התחתנה עם עמיתה האמן לוסיאן פיסארו איתו נולדה להם בת אחת, האמנית אורובידה קאמי פיסארו (1893–1968).

בשנת 1894, בהשראת הוצאת הספרים קלמסקוט של ויליאם מוריס, הקימו אסתר ולוסאין פיסארו את ההוצאה Eragny. השם של ההוצאה לאור נלקח ממקום מגורי משפחת קאמי פיסארו בצרפת, Éragny-sur-Epte.
בהוצאתו של ויליאם מוריס (1891) הופקו ספרים מודפסים של אירופה מימי הביניים ותחילת התקופה המודרנית, כאשר הספרים היו מושפעים אמנותית מכתבי היד המאוירים והשתמשו בנייר שיוצר בעבודת יד ובטכניקות דפוס תואמות.
ההוצאה לאור של לוסיאן ואסתר פיסארו ניסתה לחקות את הפורמט של ויליאם מוריס והוציאה ספרים מאוירים עם חריטות עץ מודפסים על נייר מיוחד.
אסתר ביצעה את חריטות העץ מעיצובים וציורים של בעלה לוסיאן. ההוצאה נסגרה ב־1914.

אסתר פיסארו נפטרה ב-20 בנובמבר 1951.

עבודותיהם של אסתר ולוסיאן פיסארו נמצאות בגלריית טייט ובאקדמיה המלכותית לאמנויות.

## גלריה

File:Ruth en Naomi omhelzen elkaar, RP-P-1950-754.jpg | רות ונעמי
File:Ruth verzamelt aren, RP-P-1950-755.jpg | רות המואביה
File:Bijeenkomst van Boaz met de tien ouderlingen, RP-P-1950-757.jpg | בועז והזקנים
File:Drie vrouwen in een tuin Les Roses d'Antan, RP-P-1950-765.jpg | שלוש נשים בגן
File:Drie Japanse vrouwen in een tuin, RP-P-1950-776E.jpg | שלוש נשים יפניות



## קישורים חיצוניים

* 

## הערות שוליים

קטגוריה:ציירות בריטיות
קטגוריה:בריטיות שנולדו ב-1870
קטגוריה:בריטיות שנפטרו ב-1951
קטגוריה:בריטים שנפטרו ב-1951
יצחק מור

**יצחק מור** (1917 – 2007) היה אדריכל ישראלי, שתכנן בסיסי צה"ל רבים ובהם בניין מטה חיל האוויר הישראלי בקריה בתל אביב.

## ביוגרפיה
מור נולד בצ'כוסלובקיה ושני הוריו נפטרו בגיל צעיר. אף על פי שהיה יתום וכמעט חסר כל, סיים את בית הספר התיכון והיה בין המצטיינים בציור ואמנות. את לימודי האדריכלות החל בטכניון בברלין אך בעקבות עליית הנאצים לשלטון, אולץ לפרוש בשנת הלימודים השלישית שלו.
במרץ 1939, עלה לישראל באוניית מעפילים יחד עם עשרות יהודים צ'כים. הוא עבד כפועל במסגריה, ולאחר מכן התגייס לצבא הבריטי בו שירת בקסטינה (לימים בסיס חצור) ובגבול מצרים. בשנת 1940, חזרה הפלוגה לארץ ישראל ובנה איתה ביצורים בג'נין, סוריה ולבנון, שם רכש את ניסיונו הראשון בתכנון צבאי.

בשנת 1942, סיים קורס קצינים וקיבל אזרחות בריטית, ונשלח לאיטליה לבניית ביצורים נוספים. מור סייע בהברחת יהודים מחופשים לחיילים במדים לארץ ישראל.

לאחר שחרורו מהצבא, השלים את לימודי הארכיטקטורה בהצטיינות בטכניון בחיפה.

עם תחילת מלחמת העצמאות, שירת כקצין הנדסה בחטיבה 7.

בשנת 1950 הקים את משרדו "מור אדריכלים". בשנת 1962, בהוראת מפקד חיל האוויר עזר ויצמן, שהתרשם מעבודתו ביב"א, החל בתכנון בניית בסיס החיל בחצרים. במסגרת התכנון ערך סיורי הכנה מקיפים בבסיסים ברחבי אירופה ובהם בצרפת, אנגליה, גרמניה ושוודיה. זהו בסיס חיל האוויר הראשון שנבנה מן היסוד כבסיס חדש עבור חיל האוויר הישראלי, ולא על שטחי בסיס קיים של חיל האוויר המלכותי הבריטי.

בשנת 1962 הוביל את תכנון הקמת יב"א 509 בסמוך למצפה רמון.

לאחר מלחמת ששת הימים, תכנן את בסיסי חיל האוויר בעציון ואיתם, שבהם נעשה שימוש לראשונה בדת"קים תת-קרקעיים לתחזוקת מטוסי הקרב. בסיסים אלו הוחזרו למצרים בעקבות הסכם השלום בין ישראל למצרים. מור תכנן גם את בסיסי החיל במצפה רמון ועובדה.

בשנות ה-70 של המאה ה-20, תכנן את מגדלי הכנרית בקריה בתל אביב בהם שוכנת מפקדת חיל האוויר. תכנון המבנה המקורי היה גבוה יותר אך הוא בוטל בעקבות פיגועי 11 בספטמבר.

בשנת 2006 התאחד מור עם משרד "יסקי אדריכלים" והם הקימו את המשרד יסקי מור סיון אדריכלים.

יצחק מור נפטר בשנת 2007, כשנה לאחר הקמת המשרד המשותף. בנו ממשיך את תפקידו בחבר עד היום.

## קישורים חיצוניים

* דודי חורי, עניין של בניין, בטאון חיל האויר, 25 באוקטובר 2004
* מיכאל יעקובסון, סיבוב באולם התרבות בקיבוץ גבעת חיים מאוחד, חלון אחורי, 10 בפברואר 2018

קטגוריה:אדריכלים ישראלים
קטגוריה:ישראלים ילידי צ'כוסלובקיה
קטגוריה:חיילי חיל ההנדסה הקרבית
קטגוריה:ישראלים במלחמת העצמאות
קטגוריה:בוגרי הטכניון - מכון טכנולוגי לישראל: אדריכלות
קטגוריה:אנשי העלייה החמישית
קטגוריה:ישראלים שנולדו ב-1917
קטגוריה:ישראלים שנפטרו ב-2007
דריל דייוויס

**דריל דייוויס** (באנגלית: **Daryl Davis**; נולד ב-26 במרץ 1958) הוא מוזיקאי, סופר שחקן ואקטיביסט אפרו-אמריקאי.

דייוויס נודע בזכות מאמציו לשפר את היחסים הבין-גזעיים בין לבנים ושחורים בארצות הברית, באופן זה, התיידד עם חברי הקו קלוקס קלאן, ואף שכנע רבים לעזוב ולהוקיע את הקלאן. סרט דוקומנטרי על פעילות זו נוצר ב-2016 ושודר בנטפליקס.

דייוויס, הידוע בסגנון הבוגי ווגי האנרגטי שלו על פסנתר, ניגן עם מוזיקאים כמו צ'אק ברי ג'רי לי לואיס, ובי בי קינג. דייוויס הופיע בישראל בחודש נובמבר 2017 בתיאטרון הפרינג' בבאר שבע.

## קישורים חיצוניים

* 

* 
* 

קטגוריה:זמרים אמריקאים
קטגוריה:פסנתרנים אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1958
פרוטון וירה

**פרוטון וירה** (באנגלית: **Proton Wira**) היא מכונית משפחתית מתוצרת יצרנית הרכב המלזית PROTON Holdings  אשר יוצרה במלזיה בין השנים 1993–2009.

בנוסף לייצור במלזיה דגמי "פרוטון וירה" הורכבו באיראן, הפיליפינים, אינדונזיה ווייטנאם.

## מאפיינים
* יוצרו 952,216 יחידות.
* דגם "פרוטון אינספירה" נבנה בשיתוף פעולה עם התאגיד הרב-לאומי מיצובישי מוטורס העוסק בייצור כלי רכב שמרכזו ומטה פעילותו נמצא בעיר טוקיו שביפן והתבסס על דגם מיצובישי לנסר. רוב מכלולי הדגם כולל המנוע נלקחו מה"מיצובישי לנסר".
* תצורות: 4 דלתות סדאן, 5 דלתות הצ'בק.
* 5 נוסעים.
* מנוע קדמי.
* סוגי מנוע: מנועי בנזין, מנועי דיזל.
* סוג הנעה: הנעה קדמית 4x2.
* דגמי "פרוטון וירה" יוצאו ל-70 מדינות ברחבי תבל כולל יבשות: אסיה, אוסטרליה, אירופה, אפריקה, אמריקה הלטינית ואזור המזרח התיכון.
* דגמי 1.6 ליטר היו זמינים כסטנדרט עם: מראות חשמליות, חלונות חשמליים, משענות יד קדמיות ואחוריות ומושבים אחוריים מתקפלים
* בשנת 2007 יוצאו לאיראן 5,000 יחידות מהדגם לשימוש כמוניות.

## גלריה

קובץ:1993 Proton Wira saloon in Ipoh, Malaysia (01).jpg| "פרוטון וירה", שנת 1993, 4 דלתות סדאן
קובץ:1995 Proton Wira (C90) XLi sedan (25799326374).jpg| "פרוטון וירה" דגם "XLi", שנת 1995, 4 דלתות סדאן
קובץ:Proton Wira (Aeroback) (first generation) (rear), Cheras.jpg | "פרוטון וירה", 5 דלתות הצ'בק
קובץ:2003 Proton Wira Aeroback in Cyberjaya, Malaysia (01).jpg| "פרוטון וירה", שנת 2003, 5 דלתות הצ'בק
קובץ:2003 Proton Wira Aeroback in Cyberjaya, Malaysia (02).jpg| "פרוטון וירה", שנת 2003, 5 דלתות הצ'בק



קובץ:Bangladesh Police (DMP) Proton Wira staff-car. (36662160210).jpg | - ניידות משטרה מסוג "פרוטון וירה" במשטרת בנגלדש
קובץ:Bangladesh Police Proton Wira staff-car. (35310037530).jpg | - ניידות משטרה מסוג "פרוטון וירה"
קובץ:Bangladesh Police (DMP) Proton Wira staff-car. (34533100612).jpg | - ניידות משטרה מסוג "פרוטון וירה" במשטרת בנגלדש 



קובץ:Proton Wira taxi in Pyongyang, North Korea.jpg | מונית מסוג "פרוטון וירה" בקוריאה הצפונית
קובץ:Taxi in Kuala Perlis 01.JPG | מונית מסוג "פרוטון וירה" במדינת פרליס בעיר קואלה פרליס 
קובץ:Taxi in Kuala Lumpur 06.JPG | מונית מסוג "פרוטון וירה" בקואלה לומפור


## ראו גם
* פרוטון ג'וארה
* פרוטון ארנה
* פרוטון פוטרה
* פרוטון אינספירה
* פרוטון סאוי
* פרוטון טיארה

## קישורים חיצוניים

* 
* פרוטון - אתר היצרן (proton.com)

## הערות שוליים

קטגוריה:מכוניות משפחתיות
קטגוריה:מוניות
קטגוריה:דגמי מכוניות שהושקו ב-1993
קטגוריה:כלי רכב המורכבים במלזיה
קטגוריה:כלי רכב המיוצרים באינדונזיה
קטגוריה:כלי רכב המיוצרים בפיליפינים
קטגוריה:כלי רכב המורכבים באיראן
קטגוריה:כלי רכב המורכבים בווייטנאם
דרום מדבדקובו

**נפת דרום מדבדקובו** (ברוסית: **район Южное Медведково**) היא נפה במחוז הצפון-מזרחי של העיר הפדרלית מוסקבה שברוסיה. שטחה 3.87 קמ"ר ואוכלוסייתה מונה 85,867 תושבים (2020).

הנפה קיבלה את שמה מכפר עתיק ליד מוסקבה, שבשנת 1960 הפך לחלק מהעיר.

## אתרים ראויים לציון
* כנסיית השתדלות הבתולה הקדושה
* פארק בעמק יאוזה

## קישורים חיצוניים

* 

קטגוריה:מוסקבה: נפות
Leisure

**Leisure** (בעברית: **פנאי**) הוא אלבום הבכורה של להקת הרוק הבריטית בלר שיצא באוגוסט 1991 על ידי חברת התקליטים Food.

## תוכן
הגרסה המקורית של "Sing", תחת הכותרת "(Sing (To Me", הוקלטה כדמו בסוף 1989 בשם הקודם של הלהקה, Seymour (סימור), וניתן לשמוע אותה בסינגל השיווקי ה"אולטרה - נדיר" שיצא מעל עשור לאחר מכן בפברואר 2000 ובהתחלה של סט 4 דיסקים עם חומר נדיר בקופסת הדיסקים "Blur 21".

השיר Sing הופיע גם כחלק מפסקול הסרט טריינספוטינג.

התמונה שעל עטיפת האלבום צולמה במאי 1954 על ידי צ'ארלס יואיט, לתמונת אופנה של "Picture Post" על כובעי רחצה, "זוהר בשחייה".

## הוצאה לאור
האלבום יצא ב-26 באוגוסט 1991 בבריטניה על ידי חברת התקליטים Food. הוא יצא לאור בארצות הברית חודש לאחר מכן עם רשימת שירים אחרת: גרסה זו מציגה מקדימה את שלושת הסינגלים של בלר בבריטניה, והשיר "Sing" הוחלף על ידי "I Know", שהיה לפני כן צד A של האלבום 'עם "She's So High". הגרסה הקנדית כוללת את אותה רצועת השמעה כמו הגרסה הבריטית.

"Leisure" הגיע למקום השביעי במצעד האלבומים הבריטי. האלבום הוכתר כאלבום זהב בבריטניה.

במסגרת יום השנה ה-21 לאלבום, Leisure שוחזר מחדש והוצא מחדש יחד עם אלבומי האולפן האחרים של הלהקה ב-30 ביולי 2012. האלבום הוצא מחדש פעם שנייה, על תקליט ויניל צבעוני, ב-26 באוגוסט 2016.

## ביקורות
האלבום זכה לביקורות מעורבות. פול דייוויס ממגזין Q דירג את האלבום 4/5 כוכבים ואף אמר שהאלבום הוא "אוצר ביתי מלא של סינגלים להיטים שרק מחכים לקרות."

לעומת זאת, נשמעו גם קולות פחות אוהדים. העיתונאי אלכסיס פטרידיס הצהיר כי "על פי מה שהאלבום הזה מעיד, נראה שהם לא יודעים מה הם עושים וכתוצאה מכך עושים טעויות מחרידות בכל מקום".

בשנת 2007 נערך ריאיון עם דיימון אלברן, סולן הלהקה, ובמהלכו הביע סלידה מ-Leisure כשהוא מתאר אותו כ"איום" והיותו אחד משני "התקליטים הרעים" שעשה בקריירה שלו (השני הוא האלבום The Great Escape).

אלברן הרחיב עוד יותר על הקלטת האלבום בשנת 2014, והסביר כי "זו לא הייתה חוויה שמחה במיוחד" והסביר שהלהקה הייתה להוטה מדי כדי לרצות את חברת התקליטים על ידי שימוש באותם צלילים שהיו פופולריים באותה תקופה.

## רשימת שירים

הערה: במהדורות ארצות הברית ויפן של האלבום יש רשימות רצועות שונות.

## משתתפים
* דיימון אלברן – שירה, קלידים, הפקה
* גרהם קוקסון – גיטרות, שירה ברקע, הפקה
* אלכס ג'יימס – בס, הפקה
* דייב רונטריי – תופים, כלי הקשה, הפקה

#### מפיקים נוספים
* סטיב לאוול
* סטיב פאוור
* מייק תורן
* סטיבן סטריט

## קישורים חיצוניים

* Leisure ביוטיוב

קטגוריה:אלבומי בכורה מ-1991
קטגוריה:מוזיקה בריטית
קטגוריה:אלבומי בלר

## הערות שוליים
קרחון קניון (אנטארקטיקה)

**קניון קרחון** (באנגלית: **Canyon Glacier**) הוא קרחון צר, באזור חוף דופק, בשטח חסות רוס שבאנטארקטיקה.

אורכו של הקרחון 65 קילומטרים.

הקרחון מנקז את מורדותיו הצפון-מערביים של הר וקלסר; וזורם לכיוון צפון, בקניון שקירותיו תלולים; קניון זה מפריד בין רכס ספריישן ורכס יוז.

הקרחון נשפך אך מדף הקרח רוס, בסמוך מצפון להדום הקרח ג'ובינקו.

## היסטוריה
### גילוי הקרחון

הקרחון נצפה לראשונה מהר פטריק, על ידי משלחת החקר האנטארקטית של המועדון האלפיני של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1959–1960).

### מקור השם

משלחת החקר האלפינית של ניו זילנד נתנה לקרחון את שמו.

שמו של הקרחון תיאורי - והוא נקרא על שם הקניון העמוק בו הוא זורם.

## קישורים חיצוניים
* קרחון קניון באתר הסקר הגאולוגי של ארצות הברית
* קרחון קניון באתר הגאזט האנטארקטי של ממשלת ניו זילנד
* קרחון קניון באתר הגאזט האנטארקטי המשווה SCAR של ממשלת אוסטרליה
* קרחון קניון באתר marineregions

## הערות שוליים

קניון
קטגוריה:אנטארקטיקה: קניונים
סץ

**סץ** (בהונגרית: **Szőc**) הוא כפר במחוז וספרם שבמרכז הונגריה.
הכפר נקרא בעבר ז'לץ וננטש בזמן שלטון האימפריה העות'מאנית בהונגריה, הוא אוכלס מחדש בשנת 1741 על ידי מהגרים מגרמניה.

## יהודי סץ
בסץ חיו יהודים בתקופות זמן שונות:

## קישורים חיצוניים

* 

## הערות שוליים

קטגוריה:הונגריה: כפרים
אלטופייבו

**נפת אלטופייבו** (ברוסית: **Алтуфьевский район**; בתעתיק מדויק: **אלטופייבסקי ראיון**) היא נפה במחוז הצפון-מזרחי של העיר הפדרלית מוסקבה שברוסיה. שטחה 3.25 קמ"ר ואוכלוסייתה מונה 57,697 תושבים (2020).

בנפה יש 6 בתי ספר, 2 בתי ספר מקצועיים תיכוניים, 9 גני ילדים.

תחנת הרכבת התחתית ביבירבו ממוקמת בגבול המזרחי של הנפה. 750 מטר מהגבול הצפוני של הנפה נמצאת תחנת מטרו אלטופייבו.

## אתרים ראויים לציון
*  מרכז נפתי "מארס"
* בריכת נפת אלטופייבו
* בית הקהילות במוסקבה
* מכון מחקר ועיצוב לטכנולוגיית הרכבה

## קישורים חיצוניים

* 

קטגוריה:מוסקבה: נפות
פייטרו פראריס

**פייטרו פראריס** (באיטלקית: **Pietro Ferraris**; 15 בפברואר 1912 – 11 באוקטובר 1991) היה כדורגלן איטלקי, ששיחק בעמדת החלוץ. זכה עם נבחרת איטליה במונדיאל 1938.

## ביוגרפיה
פראריס נולד ב-15 בפברואר 1912 בורסלי שבממלכת איטליה של אותם הימים. את הקריירה התחיל בגיל 17 בפרו ורסלי מעיר הולדתו, ועשה את הופעת הבכורה שלו ב-10 בנובמבר 1929 נגד טריאסטינה בליגה האיטלקית. ב-1932 עבר לנאפולי שם שיחק ארבע שנים עד שעבר לאמברוסיאנה. פראריס שיתף שם פעולה עם ג'וזפה מאצה בהתקפה וזכה עימה בשני תוארי אליפות ובגביע איטלקי אחד. ב-139 הופעות ליגה במדיה כבש 43 שערים. ב-1941 פראריס שיחק בטורינו למשך כמעט כל אותו עשור והיה חלק מהקבוצה שזכתה ארבע פעמים באליפות וכונתה בשם "גרנדה טורינו". בקיץ 1948 פראריס עבר לנובארה עד 1950 אז סיים את הקריירה שלו, ובמעבר זה הציל את סיכויי חייו כאשר צוות טורינו נמחק לחלוטין בהתרסקות המטוס שקרתה ב-4 במאי 1949. בסך כבש 123 שערי ליגה ב-469 הופעות.

כשחקן פראריס היה מסוגל לשחק הן כחלוץ והן בעמדות הקיצוני והכנף. הוא היה שחקן מהיר, יעיל, אינטואיטיבי וחכם, בעל כישורים טכניים מצוינים ויצירתיות. כחלוץ היה מדויק ליד שער היריב מטווח קרוב או אמצע וידע למקם את עצמו טוב במהלך התקפה. בנוסף לכך גם שמר על מקצועיות ואורך חיים בריא במהלך הקריירה.

כשחקן נאפולי מונה פראריס לנבחרת איטליה על ידי מאמנה ויטוריו פוצו. הוא ערך את הופעת הבכורה ב-17 בפברואר 1935 בניצחון 1–2 על צרפת. במונדיאל 1938 הופיע רק במשחק שמינית הגמר נגד נורווגיה וגם כבש את שער הפתיחה במשחק כעבור שתי דקות בלבד. שער זה, בנוסף לזה של ברונו מורה נגד שווייץ במונדיאל 1962, היה למהיר ביותר שאיטליה כבשה בהיסטוריה שלה במונדיאל. משם נבחרתו המשיכה עד לזכייה בטורניר. ב-11 במאי 1947 שיחק בפעם האחרונה במדיה, הפעם נגד הונגריה, וזאת הייתה הופעתו ה-14 בסך הכל.

## תארים
;אמברוסיאנה
*אליפות איטליה (2): 1937/38, 1939/40
*הגביע האיטלקי: 1938/39
;טורינו
*אליפות איטליה (4): 1942/43, 1945/46, 1946/47, 1947/48
*הגביע האיטלקי: 1942/43
;נבחרת איטליה
*גביע העולם: 1938

## קישורים חיצוניים

קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני נאפולי
קטגוריה:כדורגלני מונדיאל 1938
קטגוריה:איטלקים שנולדו ב-1912
קטגוריה:איטלקים שנפטרו ב-1991
אורקוט (כפר)

**אורקוט** (בהונגרית: **Úrkút**) הוא כפר במחוז וספרם שבמרכז הונגריה.
כמו יישובים רבים באירופה גם באורקוט מספר התושבים נמצא בירידה. כך, בשנת 1990 חיו ביישוב 2,251 תושבים, ובשנת 2019 מספר התושבים עמד על 1,950.

## יהודי אורקוט
באורקוט חיו יהודים בתקופות זמן שונות:

## קישורים חיצוניים
* 

## הערות שוליים

קטגוריה:הונגריה: כפרים
עונת 2006/2007 בליגת כדורגל נשים שנייה

**עונת 2006/2007 ב[[הליגה הלאומית בכדורגל נשים|ליגת נשים שנייה]]** הייתה העונה הראשונה והניסיון הראשון להקמת ליגת משנה בכדורגל נשים בישראל תחת אחריות הההתאחדות לכדורגל בישראל. העונה הסדירה נמשכה כחודשיים בלבד, נפתחה ב-14 במרץ והסתיימה ב-16 במאי 2007. לקחו בה חלק פעיל 5 קבוצות בלבד שהתפרקו בסוף העונה.

6 הקבוצות שנשרו מהליגה הראשונה בעונה הקודמת בליגת הנשים היו אמורות להשתתף בעונה הראשונה של ליגת הנשים השנייה. קבוצת בית"ר באר שבע התפרקה ובמקומה הצטרפה קבוצת בנות קריית גת. קבוצת הכח עמידר רמת גן התפרקה במהלך העונה.

בעונה זו התקיימו שני סיבובים בני 5 מחזורים כל אחד - 10 מחזורים בסך הכל וכל קבוצה שיחקה 8 משחקים בלבד.

על פי תקנון מועצת ההימורים שבתקופה זו הייתה זו שתקצבה את קבוצות ליגת הנשים, קבוצה ששיחקה פחות מ-18 משחקים בעונה אינה זכאית לתקצוב. לכן, אף אחת מקבוצות הליגה השנייה לא עמדו בקריטריון, לא קיבלו את הכסף והחליטו שלא להמשיך את פעילותן. בכך התפרקה גם הליגה השנייה.

במסגרת תביעה לבית הדין של ההתאחדות הסתבר מאוחר יותר שעסקני כדורגל שונים בחשו מאחורי הקלעים בקבוצות, "קנו" מקום בליגת הנשים הראשונה ומנעו מהקבוצות קבלת תקציב, המשך קיום ואת הזכות ההוגנת לשחק בליגה הראשונה.

## טבלת הליגה הסדירה בסיום העונה

## מלכת השערים

## ראו גם
* גביע המדינה בכדורגל נשים 2006/2007

## קישורים חיצוניים
* עונת 2007–2006 בליגת נשים שנייה, באתר ההתאחדות לכדורגל בישראל

## הערות שוליים

קטגוריה:תחרויות כדורגל ב-2007
קטגוריה:2007 בישראל: כדורגל
קטגוריה:ישראל: תחרויות כדורגל נשים
תהילים כ"ו

**מזמור כ"ו** בספר תהילים מיוחס לדוד. המזמור עוסק כולו בתמימותו של בעל המזמור שמעיד על עצמו שהוא לא חטא מעולם. המזמור הוא אחד מארבעה עשר מזמורים הפותחים במילה 'לדָוִד'.

## תוכן המזמור
בתחילת המזמור פונה המשורר אל אלוהיו ומזמין אותו לשפוט אותו ולראות שהוא תמים, בוטח בה' ולא נופל לחטאים. בעל המזמור מוסיף ומפרט את כל הדרכים בהן לא נפל לחטא, הוא לא ישב עם אנשים שקרנים, לא עם אנשים שחוטאים בסתר ולא עם אנשים רשעים. בעל המזמור מבקש מה' שירשה לו בזכות ניקיון כפיו לסובב סביב המזבח ולהלל אותו מאחר שהוא אוהב את בית ה', משכן כבודו. בעל המזמור מתחנן שה' לא יכליל אותו ביחד עם חוטאים מאחר שהוא הולך בדרך הישר ושואף אך ורק להלל את ה'.

## המזמור בחז"ל
הגמרא מביאה אימרה אמירה בשם רב יהודה אמר רב על כך שאל לו לאדם להביא את עצמו לידי ניסיון מאחר שאפילו דוד הביא את עצמו לידי ניסיון במזמור כ"ו ונכשל. הגמרא מספרת מעשה לפיו דוד שואל את הקב"ה מדוע בברכת אבות שבתפילת שמונה עשרה הקב"ה מתקרא אלוהי אברהם, אלוהי יצחק ואלוהי יעקב, אך לא אלוהי דוד. עונה לו הקב"ה שזה נוסח הברכה מאחר שהם עברו ניסיון ועמדו בו ואילו דוד לא עבר ניסיון. מיד אמר לפניו דוד "בְּחָנֵנִי ה' וְנַסֵּנִי" והקב"ה מסכים ואומר לדוד שהוא ייבחן בעריות. באותו לילה דוד חטא בבת שבע.

פסוק ו' של המזמור משמש בתלמוד הבבלי מקור לחשיבות נטילת ידיים כהכנה לתפילה.

## בתרבות

* **ואני בתומי אלך** - מתוך האלבום יביע אומר של הדג נחש.

## קישורים חיצוניים

## הערות שוליים

קטגוריה:תהילים
כו
חיים הערש מייזליש

ממוזער|נואם בברית לנכדו, ח' באלול תש"פ, בהיכל בית המדרש ויואל משה בבני ברק
[ממוזער|הרב מייזליש (משמאל) לצד הרב [יהושע לייפר והרב דוד טברסקי, האדמו"ר מרחמסטריווקה, בכנס של עוז והדר]]
הרב **חיים** צבי **הערש מֵיְיזְלִישׁ** (מכונה **רֶבּי חַיִּים הֶעֶרְשׁ**, נולד בג' בתשרי ה'תש"ל, 15 בספטמבר 1969) ראש ישיבת סאטמר בני ברק. 

## קורות חיים
נולד בארצות הברית לרב דוד דוב (בעריש) מייזליש, רב קהילת סאטמר בבורו פארק, ולחיה, בתו הבכורה של הרבי מסאטמר, רבי משה טייטלבוים. נקרא על שם זקנו, הרב חיים צבי טייטלבוים.

למד בישיבת סאטמר בירושלים אצל רבי משה אריה פריינד. בד' בכסלו ה'תשמ"ח נישא לרעכיל דבורה, בת הרב ישראל הגר האדמו"ר מוויז'ניץ.

לאחר מכן למד בכולל חזון איש בבני ברק, הוסמך להוראה על ידי הרב שמואל הלוי ואזנר והרב יצחק יעקב וייס. בשנת 1992 עבר להתגורר בירושלים והיה ראש כולל "ייטב לב" של החסידות.

בשנת 1995 התמנה לחבר הנהלת קרן היתומים ע"ש המהרי"ל דיסקין.

עם פטירת רבי משה אריה פריינד בכ' באלול ה'תשנ"ו, מונה על ידי סבו לכהן כראש ישיבת סאטמר בבני ברק ורב בית הכנסת בשכונת זכרון מאיר, לצד רב הקהילה בשיכון סאטמר הרב אליהו כץ.

בשנת ה'תשס"ח נפגש עם הרב שטיינמן בפרשת עצורי יפן למרות התנגדות אידאולוגית של סאטמר לדרכו של הרב שטיינמן.

## בהנהגת הקהילה בבני ברק
לאחר פטירת הרב משה טייטלבוים התפלגה חסידות סאטמר בין בניו, הרב אהרן טייטלבוים והרב יקותיאל יהודה טייטלבוים. הרב חיים צבי תמך ברב אהרן. מיעוט הקהילה, ובהם הרב אליהו כץ, תמכו באחיו הרב יקותיאל יהודה.

בשנת ה'תשס"ז נערך דין תורה בעניין אצל הרב נפתלי הירצקא פרנקל מרבני העדה החרדית, שלא הוכרע. בפועל, שימש הרב מייזליש כמנהיג בפועל של קהילת חסידי הרב אהרן. לאחר פטירתו של הרב כץ בתשרי ה'תשע"ח, החל סכסוך בינו לבין מנהלי וראשי מוסדות סאטמר בבני ברק, יחזקאל רוטר וחיים הירש. בהמשך התערב האדמו"ר בסכסוך לטובת ראשי המוסדות, וקבע כי תפקידו של הרב מייזליש מוגבל לניהול הרוחני בלבד של הישיבה ואין לו סמכות בשאר המוסדות.

המאבק הגיע לשיאו בקיץ ה'תש"ף לאחר שפורסמה הקלטה של אחד מגבאי בית הכנסת אומר שבעת שעמד על יד מייזליש בהדלקת המדורה בל"ג בעומר, התחשק לו לדוחפו לאש. כצעד מחאה קיימו אנשי מייזליש תפילה בחג השבועות בבית הכנסת הגדול בשיכון סאטמר ולא בבית הכנסת הקטן ב"זכרון מאיר", במקביל למתנגדי רבם, ובמהלך קריאת התורה החלה קטטה אלימה עם הגבאי האמור. הדבר הוביל לגל אירועים שהובילו לפיטוריו מראשות הישיבה.

באלול ה'תש"ף נשא האדמו"ר דרשה מיוחדת שבה הבהיר שהוא אוסר על מייזליש להיכנס לכל בתי הכנסת והמוסדות של סאטמר בעולם, וכן אוסר לקיים עמו קשר כלשהו. בתגובה, באותו לילה תומכיו של מייזליש הגיעו לביתו לתמוך בו. הוא ואנשיו ממשיכים להתפלל בבית הכנסת המרכזי, ויחזקאל רוטר ואנשיו פרשו ופתחו בית כנסת אחר.

לדברי יחזקאל רוטר ואנשיו, הרב מייזליש ואנשיו הם קהילת מורדים שאינם סרים למרותו של הרבי. לדברי אנשי הרב מייזליש, הם חסידים נאמנים של הרבי, השבוי לדבריהם בידי גבאים המסיתים אותו נגד הרב מייזליש.

## קישורים חיצוניים
* 
* 

## הערות שוליים

קטגוריה:ישראלים ילידי ארצות הברית
קטגוריה:ראשי כולל אברכים ישראלים
קטגוריה:ראשי ישיבה חסידים בישראל
קטגוריה:חסידי סאטמר
קטגוריה:בני ברק: רבנים
קטגוריה:ישראלים שנולדו ב-1969
אברהם לזר

**אברהם לזר** ("**בטו**", 1923 – 7 באוגוסט 2020, י"ז באב ה'תש"ף) היה ראש מועצה אזורית דרום השרון בשנים 1981–1994.

## קורות חיים
לזר נולד בסקופיה, יוגוסלביה למשפחה דתייה, מרובת ילדים. אחותו עלתה לישראל.

כשהיה בגיל שש הוא הצטרף לתנועת השומר הצעיר. בשנת 1941, עם פלישת הנאצים ליוגוסלביה, קבוצתו של לזר בתנועת הנוער, לקחה את ציוד הצופיות והצטרפה איתו לפרטיזנים. הם לחמו ביערות מונטנגרו. לזר נשבה בידי הגרמנים, בעת שרוב משפחתו נלקחה להשמדה. לזר עלה לישראל אחרי מלחמת העולם השנייה.

לזר היה תושב קיבוץ רביבים ומשם עבר לגור בבצת, ומשם למושב שדי חמד. הוא שימש בתפקידים ציבוריים מגוונים. הוא נבחר לראשות מועצת דרום השרון בדצמבר 1981. בפעם השנייה בה נבחר לתפקיד, בינואר 1986, נציגי היישובים במועצה, בחרו בו פה אחד. הוא שירת בתפקיד עד שנת 1994 – ובתום הקדנציה השלישית פרש לגמלאות.

היה נשוי לטובה, ולזוג נולדו ארבעה בנים.

נפטר ב-7 באוגוסט 2020, והובא למנוחות בבית העלמין של מושב שדי חמד.

## הערות שוליים

קטגוריה:ישראלים ילידי יוגוסלביה
קטגוריה:יהודים מקדונים
קטגוריה:מייסדי מושבים
קטגוריה:פרטיזנים יהודים מיוגוסלביה
קטגוריה:פרטיזנים יהודים ממקדוניה
קטגוריה:רביבים: אישים
קטגוריה:ראשי המועצה האזורית דרום השרון
קטגוריה:שדי חמד: אישים
קטגוריה:אנשי המושב
קטגוריה:מועצה אזורית מטה אשר: אישים
קטגוריה:אישים הקבורים במושבים
קטגוריה:ישראלים שנולדו ב-1923
קטגוריה:ישראלים שנפטרו ב-2020
יוסף זמוסטיאנו

**יוסף זמוסטיאנו** (1 ביולי 1931 – 4 ביולי 2020) היה ראש המועצה האזורית "הירקון" בשנים 1960 עד 1980. פעל לאיחודה עם המועצות השכנות לה, ליצירת המועצה האזורית דרום השרון. ממייסדי מושב נוה ירק.

## קורות חיים
זמוסטיאנו נולד בסבן, רומניה, למשפחה אמידה, שעסקה במסחר ובחקלאות. כשהנאצים פלשו לרומניה, הם לקחו את כל הגברים החסונים מהיישוב לעבודות כפייה. זמוסטיאנו נותר עם אמו, אחיו וסבו. הנאצים ירו במקום, באחדים משכניו. זמוסטיאנו עבר עוד תלאות רבות בשואה.

זמוסטיאנו העפיל ארצה בשנת 1948, באוניה צפופה במעפילים. אך הם נתפסו וגורשו לקפריסין.

זמוסטיאנו שימש בתפקידים ציבוריים שונים כחבר מושב נוה ירק. נבחר לראשות המועצה במקום ראש המועצה סנדו דוד. זמוסטיאנו היה בן 29 כשנבחר והיה ראש המועצה הצעיר ביותר בארץ. שימש בתפקיד בין השנים: 1960–1980.

התחתן בשנת 1961, ולזוג נולדו שלוש בנות.

נפטר ב-4 יולי 2020 בגיל 89, והובא למנוחות בבית העלמין של מושב נווה ירק.

## הערות שוליים

קטגוריה:גולי מחנות המעצר בקפריסין
קטגוריה:ילדים בשואה: רומניה
קטגוריה:ישראלים ילידי רומניה
קטגוריה:מייסדי מושבים
קטגוריה:עולים לאחר מלחמת העולם השנייה
קטגוריה:ראשי המועצה האזורית דרום השרון
קטגוריה:נווה ירק: אישים
קטגוריה:אישים הקבורים במושבים
קטגוריה:ישראלים שנולדו ב-1931
קטגוריה:ישראלים שנפטרו ב-2020
יחסי אינדונזיה–הפיליפינים

**יחסי אינדונזיה–הפיליפינים** הם היחסים הדו-צדדיים בין אינדונזיה לבין הפיליפינים.

## היסטוריה
היחסים הדיפלומטיים בין המדינות כוננו ב-24 בנובמבר 1949. בשנת 1949 פתחה הממשלה האינדונזית את נציגותה (המשרד הקונסולרי) במנילה, השגרירות נפתחה בראשית שנות ה-50. ב-21 ביוני 1951 חתמו שתי המדינות על חוזה ידידות. אמנה זו מגדירה את בסיס היחסים בין המדינות, מטרותיה העיקריות הן: שמירה על שלום וידידות, יישוב סכסוכים באמצעים דיפלומטיים ושלווים, יצירת נתיבי תעבורה לאזרחי שתי המדינות ואמצעים לפיתוח שיתופי פעולה בתחום הסחר וההתרעות. אמנה זו דנה גם בסוגיות הפוליטיות והחברתיות-כלכליות של שתי המדינות.

במרץ 2011 חתמו מנהיגי שתי המדינות על מזכר הבנות להעצמת שיתוף הפעולה בתחומי הביטחון, ההגנה, תיחום הגבולות, ההגנה על זכויות מהגרי עבודה, חינוך וספורט. אינדונזיה מעניקה תמיכה מוסרית לממשלת פיליפינים בסכסוך הטריטוריאלי שלה על איי ספרטלי.

## מחלוקת טריטוריאלית
נושא המחלוקת הטריטוריאלית בין אינדונזיה לפיליפינים היה ים סולאווסי באזור סולאווסי (אינדונזיה) ומינדנאו (הפיליפינים) שנחשב כמקור נפט וגז טבעי פוטנציאלי. בנוסף, המים השנויים במחלוקת עשירים בדגים ובנתיבי סחר חשובים. הסכסוך בין המדינות נמשך מאז 1994: השטחים היו באזור הכלכלי הבלעדי של אינדונזיה וגם של הפיליפינים. מחלוקת זו החלה בין הולנד (שיישבה את אינדונזיה) לארצות הברית (שכבשה את שטח הפיליפינים לאחר תום מלחמת ארצות הברית–ספרד) והסתיימה לטובת איי הודו המזרחיים ההולנדיים בשנת 1932. ב-23 במאי 2014 חתמו המדינות על הסכם על גבול ימי חדש ביניהן. לדברי נשיא אינדונזיה, סוסיליו באמבאנג יודהויונו, זו דוגמה טובה כיצד לפתור מחלוקות בין מדינות ללא שימוש בכוח. נשיא הפיליפינים, בניגנו אקינו, אמר כי ארצו רוצה לסיים את הסכסוך באמצעים לגיטימיים ושלווים.

## יחסי כלכלה
על פי משרד המסחר של אינדונזיה, ב-2003, מחזור המסחר בין המדינות הסתכם לסך של 1.12 מיליארד דולר, בשנת 2009 - 2.9 מיליארד דולר, וב-2010 כבר עלה ל-3.89 מיליארד דולר. אינדונזיה היא הספק הגדול ביותר של פחם לפיליפינים, ועונה על הדרישה של מדינה זו בכ-70%. בשנת 2013, אינדונזיה הייתה שותפת הסחר ה-11 בגודלה בתחום הסחר והכלכלה של הפיליפינים, עם מחזור של 3.51 מיליארד דולר. בשנת 2014 היקף הסחר בין המדינות הגיע ל-4.59 מיליארד דולר.

## נציגויות דיפלומטיות
* אינדונזיה מחזיקה בפיליפינים שגרירות במנילה וקונסוליה כללית בדבאו סיטי.
* הפיליפינים מחזיקה באינדונזיה שגרירות בג'קרטה ו-2 קונסוליות במאנאדו וסורבאיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
המשחקים הגאים בקלן (2010)

**[[המשחקים הגאים]] בקלן (2010)**, הוא האירוע העולמי השמיני של תחרויות ספורט רב-ענפיות ואירועי תרבות מגוונים עבור נשים גברים המזהים עצמם כלהט"ב, שנערכו בין 31 ביולי ל-7 באוגוסט 2010 בקלן שבגרמניה. הייתה זו הפעם הראשונה שהמשחקים הגאים, שנועדה להשתתפותם של ספורטאים וחובבנים החברים בקהילה הגאה מרחבי העולם, התקיימו בגרמניה והפעם השנייה שהתקיימו ביבשת אירופה.

סיסמת המשחקים הייתה "**היה חלק מכל זה**" (באנגלית: Be Part Of It).

## ארגון המשחקים
### המכרז
ב-16 במרץ 2005 הוכרזו שלוש ערים שהגישו את מועמדותן לארח את המשחקים ב-2010: יוהנסבורג, פריז וקלן. בפגישת פדרציית המשחקים הגאים ב-13 בנובמבר 2005 בשיקגו, העיר שאירחה את המשחקים הגאים ב-2006, הוכרז כי קלן, המכונה "העיר הגאה ביותר באירופה אחרי ברלין", תארח את המשחקים ה-8.

### מתקנים
[ממוזער|שמאל|250px|[אצטדיון ריין אנרגי, בו נערכו טקסי הפתיחה והסגירה של התחרות.]]
מתקני הספורט במשחקים הגאים היו מפוזרים ב-4 מוקדים ברחבי העיר:
* **[[אצטדיון ריין אנרגי]]** - בו נערכו טקסי הפתיחה והסגירה של התחרות.
* **[[אוניברסיטת הספורט הגרמנית בקלן]]** - בה נערכו תחרויות השחיה.
* **מתחם הספורט "Südstadion"** - בו נערכו תחרויות סופטבול.
* **אצטדיון לונגריך**  - בו נערכו תחרויות אופניים.

תחרויות השיט נערכו בעיר רורמונד, הולנד.

## טקסים ואירועים
טקס הפתיחה נערך באצטדיון ריין אנרגי ב-31 ביולי 2010, במהלכו נערך מצעד של הספורטאים המשתתפים, נאומים ממנהיגים גרמנים והופעות של הזמרים טיילור דיין ומו אגנס.

## תחרויות
### ענפי הספורט
במשחקים הגאים ב-2010 נערכו תחרויות ב-35 ענפי ספורט ותרבות שונים.

## ענפי התחרות ותוצאותיהם
### אופניים
תחרות האופניים נערכה במקטעים בין 1 באוגוסט ל-6 באוגוסט 2010.

### אתלטיקה
* ריצת 5,000 מטר נערכה ב-9 באוגוסט 2010. 
* ריצת 10,000 מטר נערכה ב-2 באוגוסט 2010, בהשתתפות 510 רצות ורצים בקבוצות גיל שונות.
* ריצת מרתון נערכה ב-7 באוגוסט 2010, בהשתתפות 118 רצות ורצים בקבוצות גיל שונות.

### ביליארד
תחרות הביליארד כללה תחרות בביליארד 8 כדורים ו-9 כדורים.

### כדורסל
בכדורסל נשים ניצחה הקבוצה הלונדונית ״London Cruisers״. בכדורסל גברים ניצחה קבוצת DC, אחרי 12 שנים בהן קבוצת ״Rockdogs״ מסן פרנסיסקו החזיקה בתואר, מפלתה של Rockdogs למקום השלישי נגרם בעקבות פיצול בקבוצה שנתיים לפני כן שתועד חלקית על ידי סדרת הריאלטי Shirts & Skins . זוכת מדליית כסף, LB Rebels, זכתה בעבר במדליית זהב ב-1998.

### פיתוח גוף
תחרות הפיתוח גוף נערכה ב-3 באוגוסט 2010. בתחרות השתתפה אישה אחת בלבד.

## השתתפות
במשחקים השתתפו 9,500 ספורטאים מ-65 מדינות. המדינה המיוצגת ביותר הייתה גרמניה עם 2,955 משתתפים ואחריה ארצות הברית עם 2,219 משתתפים. בנוסף להם היו נציגים ממדינות בהן הומוסקסואליות היא מחוץ לחוק כגון אנגולה, איחוד האמירויות הערביות וסרי לנקה. המדינות שהשתתפו הן:

## משלחת ישראל
משלחת בראשותם של יניב ויצמן ואדיר שטיינר ועשרה ספורטאים מישראל השתתפו במשחקים בתחרויות בשחייה, באתלטיקה, ובטריאתלון בתמיכתה של עיריית תל אביב נערך במשחקים ערב תרבות תל אביבי-ישראלי בהפקתו של די ג'יי יואב ארנון, שבמסגרתו הופיעו זמרים, אמני דראג ודי ג'יי תל אביביים מובילים.

הנבחרת הישראלית זכתה במדליית כסף אחת.

## ראו גם
* 2010 בספורט

## קישורים חיצוניים
* 
* קייל ג'יימס, Postcard from Europe: Questioning the necessity of the Gay Games, מגזין DW, 06 באוגוסט 2010 
* תוצאות המשחקים הגאים 

## הערות שוליים

## ביאורים

קטגוריה:2010 בספורט
קטגוריה:2010 בגרמניה
2010
Empire V (סרט)

**Empire V** הוא סרט פנטזיה רוסי מאת ויקטור גינזבורג, עיבוד קולנועי לרומן **[[Empire V]]** של ויקטור פלווין, בכיכובם של פאבל טבקוב ומירון פיודורוב.

הסרט שהיה אמור לצאת לאקרנים במרץ 2022 שוחרר לבסוף לצפייה דיגיטלית ולא הוקרן בקולנוע מאחר שלא קיבל רישיון הקרנה ממשרד התרבות הרוסי. על פי התקשורת הרוסית, ככל הנראה משום שאחד משחקני הסרט, מירון פיודורוב הידוע בכינוי "Oxxxymiron", התבטא נגד הפלישה הרוסית לאוקראינה.
## עלילה
הצעיר רומן "ראמה" שטורקין, שהפך לערפד, מגלה קונספירציה של האליטה: הערפדים שולטים באנושות, מוצצים ממנה שמחה, חלומות וכסף. לאחר שהפך לחלק מהאליטה הגבוהה ביותר של הערפדים, הגיבור לא מצליח לשבור את הקשר שלו עם אנשים בשום צורה - אחרי הכל, אפילו ב-Empire V אפשר לאבד את הראש בגלל אהבה.

## שחקנים ודמויות

## הפקה ושיווק
לדברי מפיק הסרט איוון זאסורסורסקי, הסרט היא השקפה מהפכנית של החברה הצרכנית, משיכה לכסף ולקדושת כסף במקום החיים. הצילומים החלו בספטמבר 2017. הקרנת טרום בכורה נערכה במרץ 2022. אך הסרט לא הוקרן לציבור ונגנז בהחלטת הרשויות.

## קישורים חיצוניים
* 

## הערות שוליים

קטגוריה:סרטים ברוסית
קטגוריה:סרטי פנטזיה רוסיים
קטגוריה:סרטי ערפדים
קטגוריה:סרטי 2022
TD2000

**TD2000** היא מכונית רודסטר פתוחה בסגנון רטרו מתוצרת **TD Cars (Malaysia) Sdn. Bhd**, אשר מיוצרת במלזיה משנת 1998.

"TD2000" מבוססת על דגם "MG TA" (קרוי גם: "TA Midget", יוצר בין השנים 1936–1939) מסדרה "MG T-type"  מתוצרת יצרנית מכוניות הספורט הבריטית "MG".

## מאפיינים
* משנת 1986 דגם "TD2000" יוצר באוסטרליה בעזרת מכלולים של ניסאן. הדגם לא היה רווחי, והייצור הועבר למלזיה. משנת 1998 היצרן "TD Cars (Malaysia) Sdn. Bhd" בבעלות פרטית, 70% בידי שותפים מלזיים, ו-30% בידי שותפים אוסטרליים.
* גוף הדגם בנוי מפיברגלס.
* 2 דלתות.
* 2 מושבים.
* מנוע קדמי.
* מנוע בנזין.
* סוג הנעה: הנעה אחורית 2x4.
* קיבולת מכל דלק - 61 ליטר.
* תאוצה בין 0–97 קמ"ש היא 6.7 שניות (מנוע 2.0 ליטר).

### ייצוא
90% מייצור הדגם מיועד לייצוא למדינות הבאות: יפן, אוסטרליה, ברוניי, ניו זילנד, הודו, הפיליפינים, סינגפור, תאילנד., סקוטלנד, אירלנד, בריטניה ואזור המזרח התיכון.

## גלריה

קובץ:TD2000-3.jpg | דגם "TD2000"
קובץ:TD2000-2.jpg | דגם "TD2000"
קובץ:My TD 10.jpg | דגם "TD2000"
קובץ:2000TD - Flickr - foshie.jpg | דגם "TD2000"


## קישורים חיצוניים

* 
* 

## הערות שוליים

קטגוריה:מכוניות רטרו
קטגוריה:מכוניות קבריולה
קטגוריה:מכוניות עשויות פיברגלס
קטגוריה:דגמי מכוניות שהושקו ב-1998
קטגוריה:כלי רכב המורכבים במלזיה
יצחק בנדר

**יצחק בנדר** (3 באוקטובר 1906 – 2 בפברואר 1996) היה ראש מועצה אזורית מפעלות אפק, בין השנים 1954 ו־1980, טרם אוחדה לתוך המועצה האזורית דרום השרון. הוא פרש לגמלאות בשנת 1980 עקב מחלה.

## קורות חיים
בנדר נולד בעיירה קטנה ליד העיר קישינב, במולדובה הייתה לו אחות אחת. משפחתו סבלה מפוגרומים. בילדותו עברה אמו לאודסה, עיר הנמל של אוקראינה. בנעוריו הצטרף לתנועת הנוער הציונית-סוציאליסטית "פועלי ציון שמאל". הוא הוגלה לגולאג בהרי אורל כי הניף דגל ציוני בכינוס המפלגה הקומוניסטית. לאחר שלוש שנים הוא גורש לספינה השטה לארץ ישראל.

בנדר פגש את אשתו בשנת 1930. לזוג נולדו שני בנים ובת.

בנדר עבד בהסלקת נשק ובבנייה, אך נאלץ לפרוש משתי העבודות בשל פציעה.

בנדר היה ממייסדי קיבוץ עינת, אליו הגיע אחרי שפרש מקיבוץ גבעת השלושה, בעקבות פיצולו ל"גבעת השלושה איחוד" ו"גבעת השלושה מאוחד", בשנת 1952 כחבר קיבוץ עינת, הוא נבחר לראש המועצה האזורית "מעלות אפק".

כראש מועצה הוא עסק בהקמת יישובים חדשים בשטחה. יישובים הם שוכנו עולים חסרי רקע בחקלאות, שחלק נכבד בתפקיד המועצה המקומית היה הדרכתם כדי שיצליחו להתפרנס.

## הערות שוליים

קטגוריה:אנשי העלייה הרביעית
קטגוריה:ישראלים ילידי מולדובה
קטגוריה:מייסדי קיבוצים
קטגוריה:גבעת השלושה: אישים
קטגוריה:עינת: אישים
קטגוריה:פעילים ציונים באוקראינה
קטגוריה:ראשי המועצה האזורית דרום השרון
קטגוריה:אישים הקבורים בעינת
קטגוריה:ישראלים שנולדו ב-1906
קטגוריה:ישראלים שנפטרו ב-1996